Šebekino

Šebekino () om Venäman valdkundröunanverine lidn Belgorodan agjas. Se om Šebekinon lidnümbrikon (edel vn 2018 sulakud — rajonan) administrativine keskuz da üks'jäine lidn.

 Istorii 
Eländpunkt mainitase ezmäižen kerdan vl 1713 kuti Šebeko-alapolknikan manmehiden külä. Vspäi 1928 oli Šebekinon rajonan keskuseks. Vn 1938 16. päiväl tal'vkud radnikžilo sai lidnan statusad. Vozil 1942 (14. kezaku) — 1943 (9. uhoku) lidn oli nacistižen Germanijan okkupacijan al. Mülütihe rajonha vl 2006. Vll 2004−2018 Šebekino oli lidnankundaks.

Šebekinon ižandusen päsarakod oma himine (ezmäine kodihimijan tegim NSTÜ:s), mašinansauvomine (mašiništ sömtegimišton tähtŠebekinon mašinansauvomižen tegimen sait (shemz.ru). ), sauvondmaterialiden tehmine (niiden kombinat, melan, asfal'tan, raudbetonan i čomitandmaterialoiden tegimed), sömtegimišt (voitegim, konservtegim, makaroniž-konditerine edheotand), om sötken tegimid. Edel Redukun revolücijad mugažo järed saharantegim, nahktegim, etilspirtan tegim, savičuntegim i hebonvodindan ferm radoiba Šebekinos da läz sidä.

 Geografijan andmused 
Lidn sijadase ümbrikon suvipäivlaskmas, Nežegol'-jogen randoil ( 75 km pitte, Severskii Doncan hura ližajogi), Severskii Doncan randpolel, 110 m korktusel valdmeren pindan päl.

Matkad Belgorodhasai om koumekümne kilometrad lodeheze, Ukrainan valdkundröun om viž kilometrad suvhe. Lähembaine lidn om Har'kovan agjan Volčansk () 10 km suvhe.

 Tobmuz 
Lidnankundan jäl'gmäine pämez' om Dmitrii Pisklov (tal'vku 2017 — reduku 2019). Vn 2019 redukus lidnan erigoittud Administracii om likvidiruidud.

 Eläjad 
Vn 2010 Venäman rahvahanlugemižen mödhe lidnan da lidnankundan eläjiden lugu oli 44 279 ristitud, rajonan pol', vn 2021 lidnan — 39 680 ristitud. Kaik 42 465 eläjad oli lidnas vl 2017. Kaikiš suremb lidnan ristitišt oli läz 45 tuhad eläjid vozil 1989−2009.

Ortodoksižen hristanuskondan nell' jumalanpertidŠebekinon pühäpertid sobory.ru-saital.  oma letud lidnas: Jumalanmaman «Kaikiden gorähižiden ihastuz»-jumalaižen (2004−2006), Phh. Kosma da Damian Rimalaižiden (1991−1996), Mikulai-čudonsädajan (1991−2000 enččes privatižes pertiš), Jumalanmaman Tihvinan jumalaižen Titovkas (2004−2010).

Lapsiden opendusen aluzkundad oma päivkodid, keskškolad. Šebekinon tegimišton i transportan tehnikumŠebekinon tegimišton i transportan tehnikuman sait (shtspt.ru).  om lidnan professionaližen opendusen aluzkundaks.

 Galerei 

 Homaičendad 

 Irdkosketused 
 Lidnan da sen ümbrikon tobmuden sait (shebekinskoe-r31.gosweb.gosuslugi.ru)  i sen edeline, no radai sait (admsheb.ru).
 Šebekinon istoriž-čomamahtoižen muzejan sait (museum-shebekino.bel.muzkult.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Belgorodan agjan lidnad
*